b"\n_START_ARTICLE_\nParaang Euler\n_START_SECTION_\nInpormal na paglalarawang heometrikal\n_START_PARAGRAPH_\nIsaalang alang ang problema ng pagkukwenta ng hugis ng isang hindi alam na kurba na nagsisimula sa isang ibinigay na punto at sumasapat sa isang ibinigay na ekwasyong diperensiyal. Dito, ang isang ekwasyong diperensiyal ay maaaring akalain bilang isang pormula kung saan ang lihis ng linyang tangent sa kurba ay maaaring kwentahin sa anumang punto sa kurba kapag ang posisyon ng puntong ito ay nakwenta na. Ang ideya ay bagaman ang kurba ay hindi alam sa simula, ang pasimulang punto nito na ating tutukuying A_0, ay alam. Pagkatapos, mula sa ekwasyong diperensiyal, ang lihis sa kurba sa A_0 ay maaaring kwentahin at kaya ang linyang tangent. Kumuha ng isang maliit na hakbang sa kahabaan ng linyang tangent hanggang sa isang puntong A_1. Sa kahabaan ng maliit na hakbang na ito, ang lihis ay hindi labis na nagbabago kaya ang A_1 ay magiging malapit sa kurba. Kung tayo'y magpapanggap na ang A_1 ay nasa kurba pa rin, ang parehong pangangatwiran gaya ng sa puntong A_0 sa itaas ay maaring gamitin. Pagkatapos ng ilang mga hakbang, ang isang kurbang poligonal na A_0A_1A_2A_3\\dots ay kukwentahin. Sa pangkalahatan, ang kurbang ito ay hindi lumilihis ng labis na malayo mula sa orihinal na hindi alam na kurba at ang pagkakamali sa pagitan ng dalawang mga kurba ay maaaring gawing maliit kung ang sukat ay sapat na maliit ang ang interbal ng komputasyon ay may hangganan."